Miss World 1954

Ang Miss World 1954 ay ang ikaapat na edisyon ng Miss World pageant, na ginanap sa Lyceum Ballroom sa Londres, Reyno Unido noong 18 Oktubre 1954.

Pagkatapos ng kompetisyon, kinoronahan ni Denise Perrier ng Pransiya si Antigone Costanda ng Ehipto bilang Miss World 1954. Ito ang kauna-unahang tagumpay ng Ehipto sa kasaysayan ng kompetisyon. Nagtapos bilang first runner-up si Karin Hultman ng Estados Unidos, samantalang nagtapos bilang second runner-up si Efi Mela ng Gresya.

Mga kandidata mula sa labing-anim na bansa at teritoryo ang lumahok sa kompetisyong ito. Pinangunahan ni Eric Morley ang kompetisyon.

 Kasaysayan 

 Pagpili ng mga kalahok 
Ang mga kalahok mula sa labing-anim na mga bansa at teritoryo ay napili upang lumahok sa kompetisyon. Dalawang kandidata ang nailuklok upang kumatawan sa kanyang bansa/teritoryo, at dalawang kandidata ang nailuklok upang kumatawan sa kanilang bansa matapos ang pag-urong ng orihinal na nanalo.

 Mga pagpalit 
Iniluklok ang first runner-up ng Miss Italy 1954 na si Cristina Fanton bilang kandidata ng Italya sa Miss World matapos masangkot sa isang aksidente si Miss Italy 1954 Eugenia Bonino. Iniluklok ang second runner-up ng Miss France 1954 na si Claudine Bleuse matapos na piliin ni Miss France 1954 Monique Lambert na huwag lumipad papuntang Londres upang sumali sa Miss World.

 Mga unang pagsali, pagbalik, at pag-urong 
Lumahok sa unang pagkakataon ang mga bansang Belhika, Italya, at Turkiya, at bumalik ang bansang Irlanda na huling sumali noong 1952. Hindi sumali ang mga bansang Israel, Monako, at Noruwega sa edisyong ito. 

Hindi sumali si Malka Rozenblat ng Israel matapos malaman ng mga pageant organizer ng Miss Israel na may asawa si Rozenblat. Bagamat pinapayagan ng Miss World ang mga babaeng may asawa na sumali sa kompetisyon, hindi pinapayagan ng Miss Israel ang mga babaeng may asawa na sumali sa kahit anong internasyonal na kompetisyon. Hindi sumali si Mona Stornes ng Noruwega matapos piliin ang magpakasal sa Amerika. Hindi sumali ang Monako matapos na mabigo ang kanilang mga organisasyong pambansa na magdaos ng kompetisyong pambansa o magtalaga ng kalahok. Dapat rin sanang lalahok si Seeta Indranie Mahabir ng Kanlurang Indies, ngunit hindi ito nagpatuloy dahil sa kakulangan ng suporta mula sa kanilang pamahalaan.

 Mga resulta 

 Mga pagkakalagay 
PagkakalagayKandidataMiss World 1954  Ehipto – Antigone Costanda1st runner-up  Estados Unidos – Karin Hultman2nd runner-up  Gresya – Efi Mela3rd runner-up  Pransiya – Claudine Bleuse4th runner-up  Alemanya – Frauke Walther5th runner-up  Dinamarka – Grete Hoffenblad

 Kompetisyon 

 Pormat 
Pumarada muna ang labing-isang kandidata suot ang kanilang evening gown sa harapan ng mga hurado. Pagkatapos ay pumarada naman ang labing-isang kandidata sa kanilang mga damit panlangoy. Pagkatapos ng pagrampa sa kanilang mga damit panlangoy, ang na pinalista ang napili upang iparampa muli sa harapan ng mga hurado habang suot ang kanilang mga damit panlangoy.

 Lady Isabel Barnett – Tanyag na personalidad sa telebisyon ng Reyno Unido
 Claude Berr – miyembro ng komite ng Miss Europe
 Bebe Daniels – Amerikanang aktres
 Simon Elwes – Pintor na Ingles
 Gracie Fields – Aktres na Ingles
 Sir Cedric Hardwicke – Stage actor na Ingles
 Vijaya Lakshmi – High commissioner ng Indiya sa Londres
 Ben Lyon – Amerikanong aktor na naging komedyante sa radyo ng Reyno Unido

 Mga kandidata 
Labing-anim na kandidata ang lumahok para sa titulo.
Bansa/TeritoryoKandidataEdadBayan AlemanyaFrauke Walther19Düsseldorf BelhikaNelly Dehem19Bruselas CeylonJeannette de Jonk20Colombo DinamarkaGrete Hoffenblad17Rødovre EhiptoAntigone Costanda21Alehandriya Estados UnidosKarin Hultman22Rochester Gran BritanyaPatricia Butler23Hoylake GresyaEfi Mela21Atenas IrlandaConnie Rodgers24Dublin ItalyaCristina Fanton17Modena OlandaConny Harteveld22Leiden PinlandiyaYvonne de Bruyn19Helsinki PransiyaClaudine Bleuse16Villeconin SuwesyaMargareta Westling19Estokolmo SuwisaClaudine Chaperon Du Larret20Zürich TurkiyaSibel Göksel18Istanbul

  Mga tala 

 Mga sanggunian 

 Panlabas na kawing 

 Opisyal na website

Kategorya:Miss World
Kategorya:1954